Na podlagi Pravilnika o raziskovalnih nazivih (Ur.l. RS, št. 126/08, 41/09, 55/11, 80/12 in 4/13 – popr.) in 190. člena Statuta Univerze v Mariboru (Statut UM-UPB11, Uradni list RS, št. 44/2015 in 92/2015) je Senat Univerze v Mariboru na svoji ………………… seji dne ………………… sprejel naslednji

**PRAVILNIK O POSTOPKU IZVOLITVE V RAZISKOVALNE NAZIVE NA UNIVERZI V MARIBORU**

1. **Splošne določbe**
2. **člen**

S tem pravilnikom se določa postopek izvolitev v raziskovalne nazive na Univerzi v Mariboru.

V postopku za izvolitev v raziskovane nazive se smiselno uporabljajo določila Pravilnika o uporabi kvantitativnih kriterijev za razvrščanje v znanstvene, strokovno – raziskovalne in razvojne nazive (Ur. l. RS št.75/94, [35/1998](http://www.uradni-list.si/1/objava.jsp?urlid=199835&stevilka=1519), [52/1998](http://www.uradni-list.si/1/objava.jsp?urlid=199852&stevilka=2351), 96/02-ZRRD) in Pravilnika o raziskovalnih nazivih (Ur.l. RS, št. 126/08, 41/09, 55/11, 80/12 in 4/13 – popr.), v kolikor ni s Statutom Univerze v Mariboru ali s tem pravilnikom določeno drugače.

1. **člen**

V pravilniku uporabljeni izrazi, zapisani v slovnični obliki moškega spola, so uporabljeni kot nevtralni in veljajo enakovredno za oba spola.

**2. Postopek izvolitve**

1. **člen**

Vlogo mora kandidat podati v tiskani ali elektronski obliki, v kolikor za to obstajajo tehnične možnosti organa, pri čemer mora biti podpisana z varnim elektronskim podpisom s kvalificiranim potrdilom.

1. **člen**

Postopek za izvolitev v višji naziv se ne more začeti prej kot šest mesecev pred potekom veljavnosti izvolitve.

Pri raziskovalcih, ki v skladu z Merili za izvolitve v raziskovalne nazive na Univerzi v Mariboru izkazujejo izjemne rezultate v zadnjem obdobju, se izjemoma lahko začne postopek za izvolitev predčasno, vendar šele po poteku polovice dobe veljavnega naziva.

1. **člen**

Če je vloga nepopolna, nerazumljiva ali ni pravilno sestavljena, je samo zaradi tega ni dovoljeno zavreči.

Oseba, ki postopek vodi, v roku petih delovnih dni od prejema vloge za izvolitev pozove kandidata, da pomanjkljivosti odpravi v roku, določenem v zahtevi za dopolnitev. Rok za dopolnitev ne sme biti krajši od 30 dni. Če kandidat pomanjkljivosti ne odpravi v določenem roku, se šteje, da je vloga nepopolna in jo je potrebno s sklepom dekana članice zavreči. Zoper ta sklep je dovoljena pritožba na senat fakultete, ki se vloži v petnajstih dneh od dneva, ko je kandidatu bil vročen sklep, ki se izpodbija. Pritožba se vloži pisno ali poda ustno na zapisnik.

Rok za dopolnitev vloge je mogoče podaljšati. O podaljšanju rokov odloča oseba, ki vodi postopek izvolitve.

1. **člen**

Postopek za izvolitev mora biti zaključen v šestih mesecih od vložitve vloge. V času senatnih počitnic postopek miruje in roki ne tečejo.

Če iz objektivnih ali izjemnih razlogov (npr. težko dosegljiva ali obširna dokumentacija, odsotnost članov komisije za izdelavo strokovnega poročila, bolezen, višja sila) ni mogoče izvesti postopka izvolitve v predpisanih rokih, se lahko dovoli podaljšanje rokov.

O podaljšanju roka odloči oseba, ki vodi postopek izvolitve, ki o tem tudi obvesti kandidata.

2. a Izvolitev v raziskovalne nazive, kateri niso določeni v 2. členu Pravilnika o uporabi kvantitativnih kriterijev za razvrščanje v znanstvene, strokovno-raziskovalne in razvojne nazive

1. **člen**

Vlogo za izvolitev v raziskovalne nazive, kateri niso določeni v 2. členu Pravilnika o uporabi kvantitativnih kriterijev za razvrščanje v znanstvene, strokovno-raziskovalne in razvojne nazive, kandidat vloži pri Komisiji za znanstveno raziskovalne zadeve članice.

Komisija za znanstveno raziskovalne zadeve prouči ustreznost kandidata in predlog izvolitve posreduje v odločitev senatu fakultete.

Senat fakultete na predlog Komisije za znanstveno raziskovalne zadeve izvede volitve v raziskovalni naziv in predlaga vpis v register raziskovalcev.

2. b Izvolitev v raziskovalne nazive, kateri so določeni v 2. členu Pravilnika o uporabi kvantitativnih kriterijev za razvrščanje v znanstvene, strokovno-raziskovalne in razvojne nazive

1. **člen**

Vlogo za izvolitev v naziv, ki je določen v 2. členu Pravilnika o uporabi kvantitativnih kriterijev za razvrščanje v znanstvene, strokovno-raziskovalne in razvojne nazive, kandidat vloži pri Komisiji za znanstveno raziskovalne zadeve članice.

Senat fakultete na predlog Komisije za znanstveno raziskovalne zadeve imenuje tričlansko strokovno komisijo, ki v roku enega meseca napiše eno skupno strokovno poročilo o izpolnjevanju pogojev za izvolitev v željen raziskovalni naziv, v katerem predlagajo ustreznost oz. neustreznost izvolitve.

Člani strokovne komisije morajo imeti enak ali višji raziskovalni naziv kot je naziv, za katerega kandidat kandidira.

Strokovno poročilo komisije:

* obravnava kvantitativne in kvalitativne kazalnike znanstvene uspešnosti,
* upošteva celotno bibliografijo kandidata,
* predlaga naziv, v katerega se naj kandidat izvoli.

S strokovnim poročilom se seznani Komisija za znanstveno raziskovalne zadeve fakultete ter pripravi predlog za odločanje na senatu članice.

Senat članice na predlog komisije izvede volitve za izvolitev v željen naziv ter predlaga vpis v register raziskovalcev.

**3. Končne določbe**

1. **člen**

Če kandidat meni, da je v postopku izvolitve prišlo do kršitev, ki bi lahko vplivale na odločitev, sme v roku 8 dni od prejema odločbe podati pritožbo na senat članice.

1. člen

(uveljavitev)

Ta pravilnik prične veljati naslednji dan po objavi v obvestilih Univerze v Mariboru.

Maribor, dne\_\_\_\_\_\_\_\_\_\_\_

 Rektor UM

 prof. dr. Igor Tičar